CELEX: 
Language: el
Date: 2019-11-25 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τον καθορισμό κανόνων για την ομοιόμορφη εφαρμογή της συχνότητας ελέγχων ταυτότητας και των φυσικών ελέγχων σε ορισμένα φορτία ζώων και αγαθών που εισέρχονται στην Ένωση

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 25.11.2019
            
            
               για τον καθορισμό κανόνων για την ομοιόμορφη εφαρμογή της συχνότητας ελέγχων ταυτότητας και των φυσικών ελέγχων σε ορισμένα φορτία ζώων και αγαθών που εισέρχονται στην Ένωση
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)(
                  1
               ), και ιδίως το άρθρο 54 παράγραφος 3 πρώτο εδάφιο στοιχεία α) και γ), 
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2017/625 ορίζει κανόνες για τη διενέργεια επίσημων ελέγχων που διενεργούνται από τις αρμόδιες αρχές των κρατών μελών σχετικά με τα ζώα και τα αγαθά που εισέρχονται στην Ένωση με σκοπό την εξακρίβωση της συμμόρφωσης με τη νομοθεσία της Ένωσης για την αγροδιατροφική αλυσίδα.
            
            
               (2)Βάσει του άρθρου 54 παράγραφος 3 του κανονισμού (ΕΕ) 2017/625 εξουσιοδοτείται η Επιτροπή να ορίζει κανόνες για την ομοιόμορφη εφαρμογή της κατάλληλης συχνότητας των ελέγχων ταυτότητας και των φυσικών ελέγχων στα φορτία ζώων και αγαθών των κατηγοριών του άρθρου 47 παράγραφος 1 στοιχεία α) και β) του εν λόγω κανονισμού. Συνεπώς, η συχνότητα των ελέγχων ταυτότητας και των φυσικών ελέγχων θα πρέπει να καθορίζεται ανάλογα με τον κίνδυνο που παρουσιάζει κάθε ζώο, αγαθό ή κατηγορία ζώων ή αγαθών για την υγεία των ανθρώπων, των ζώων ή των φυτών, για την καλή μεταχείριση των ζώων ή, όσον αφορά τους γενετικά τροποποιημένους οργανισμούς, και για το περιβάλλον.
            
            
               (3)Για να εξασφαλιστεί η τήρηση με ομοιόμορφο τρόπο της συχνότητας των φυσικών ελέγχων που απαιτούνται σύμφωνα με τον παρόντα κανονισμό, θα πρέπει να προβλεφθεί στον παρόντα κανονισμό η χρήση του συστήματος διαχείρισης πληροφοριών για τους επίσημους ελέγχους (IMSOC) που αναφέρεται στο άρθρο 131 του κανονισμού (ΕΕ) 2017/625 για την επιλογή φορτίων για φυσικούς ελέγχους.
            
            
               (4)Οι συχνότητες που καθορίζονται σύμφωνα με τον παρόντα κανονισμό θα πρέπει να εφαρμόζονται για τα ζώα και τα αγαθά που αναφέρονται στο άρθρο 47 παράγραφος 1 στοιχεία α) και β) του κανονισμού (ΕΕ) 2017/625 και τα οποία προορίζονται να διατεθούν στην αγορά. Ωστόσο, η συχνότητα των φυσικών ελέγχων που διενεργούνται στους συνοριακούς σταθμούς ελέγχου για την εξακρίβωση της συμμόρφωσης με τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου
                  2
                θα πρέπει να καθορίζεται σύμφωνα με το άρθρο 45 παράγραφος 5 του εν λόγω κανονισμού.
            
            
               (5)Η οδηγία 91/496/ΕΟΚ του Συμβουλίου
                  3
                καθορίζει τις αρχές οργάνωσης των κτηνιατρικών ελέγχων των ζώων που εισάγονται στην Ένωση από τρίτες χώρες. Το άρθρο 4 της εν λόγω οδηγίας προβλέπει ότι κάθε φορτίο ζώων θα πρέπει να υποβάλλεται σε ελέγχους ταυτότητας και σε φυσικούς ελέγχους. 
            
            
               (6)Η οδηγία 91/496/ΕΟΚ καταργείται με τον κανονισμό (ΕΕ) 2017/625 με ισχύ από την 14η Δεκεμβρίου 2019. Λαμβάνοντας υπόψη τον κίνδυνο που παρουσιάζουν ορισμένες κατηγορίες ζώων για την υγεία των ανθρώπων ή των ζώων και την καλή μεταχείριση των ζώων, θα πρέπει να εξακολουθήσει να ισχύει η ίδια συχνότητα των ελέγχων ταυτότητας και των φυσικών ελέγχων στα ζώα που εισέρχονται στην Ένωση από τρίτες χώρες με εκείνη που ορίζεται στην οδηγία 91/496/ΕΟΚ ή σύμφωνα μ’ αυτήν. 
            
            
               (7)Για να εξασφαλιστεί η αποτελεσματικότητα των επίσημων ελέγχων, οι έλεγχοι ταυτότητας και οι φυσικοί έλεγχοι θα πρέπει να διενεργούνται κατά τρόπο ώστε να μην είναι δυνατό για τον υπεύθυνο επιχείρησης που φέρει την ευθύνη του φορτίου να προβλέψει κατά πόσον συγκεκριμένο φορτίο θα αποτελέσει αντικείμενο φυσικών ελέγχων.
            
            
               (8)Το άρθρο 3 του εκτελεστικού κανονισμού [C(2019)7002] της Επιτροπής
                  4
                καθορίζει λεπτομερείς κανόνες σχετικά με τους ελέγχους ταυτότητας των αγαθών που αναφέρονται στο άρθρο 47 παράγραφος 1 στοιχείο β) του κανονισμού (ΕΕ) 2017/625, ανάλογα με το αν το φορτίο υπόκειται σε φυσικούς ελέγχους ή όχι.
            
            
               (9)Θα πρέπει να οριστούν τα κριτήρια αναφοράς για τον καθορισμό της βασικής συχνότητας για τους ελέγχους ταυτότητας και τους φυσικούς ελέγχους που διενεργούνται σε προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα, λαμβανομένων υπόψη των πληροφοριών σχετικά με τους κινδύνους που συνδέονται με τις κατηγορίες ζώων ή αγαθών και τις διαθέσιμες επιστημονικές αξιολογήσεις. 
            
            
               (10)Βάσει των πληροφοριών που συλλέγει η Επιτροπή σύμφωνα με το άρθρο 125 παράγραφος 1 του κανονισμού (ΕΕ) 2017/625 σχετικά με το αποτέλεσμα των ελέγχων που διενεργούνται από εμπειρογνώμονες της Επιτροπής σε τρίτες χώρες σύμφωνα με το άρθρο 120 παράγραφος 1 του εν λόγω κανονισμού και σχετικά με τις πληροφορίες που συλλέγονται μέσω του IMSOC, θα πρέπει να είναι δυνατή η τροποποίηση της συχνότητας για τους φυσικούς ελέγχους που προκύπτουν από τα κριτήρια αναφοράς.
            
            
               (11)Για να εξασφαλιστεί η αποτελεσματικότητα των επίσημων ελέγχων, η συχνότητα που καθορίζεται σύμφωνα με τον παρόντα κανονισμό θα πρέπει να καθίσταται διαθέσιμη μέσω του IMSOC.
            
         
         
            
               (12)Για ορισμένες τρίτες χώρες με τις οποίες η Ένωση έχει συνάψει κτηνιατρικές συμφωνίες όσον αφορά την ισοδυναμία, κρίνεται σκόπιμο να μειωθεί η συχνότητα των φυσικών ελέγχων σε ορισμένα προϊόντα, λαμβάνοντας υπόψη, μεταξύ άλλων, την εφαρμογή της γενικής αρχής της οργάνωσης σε περιφέρειες σε περίπτωση νόσου των ζώων και άλλων κτηνιατρικών αρχών. Ως εκ τούτου, η συχνότητα των φυσικών ελέγχων που καθορίζεται στις εν λόγω κτηνιατρικές συμφωνίες θα πρέπει να εφαρμόζεται για τους σκοπούς του παρόντος κανονισμού. 
            
            
               (13)Η απόφαση 94/360/ΕΚ της Επιτροπής
                  5
                ορίζει μειωμένη συχνότητα των φυσικών ελέγχων για ορισμένες κατηγορίες αγαθών που υπόκεινται σε κτηνιατρικούς ελέγχους. Δεδομένου ότι ο παρών κανονισμός θεσπίζει διατάξεις στους τομείς που καλύπτονται από την απόφαση 94/360/ΕΚ, η εν λόγω απόφαση θα πρέπει να καταργηθεί με ισχύ από την ημερομηνία που ορίζεται στον παρόντα κανονισμό.
            
            
               (14)Ο κανονισμός (ΕΕ) 2017/625 εφαρμόζεται από τις 14 Δεκεμβρίου 2019. Κατά συνέπεια, οι κανόνες που ορίζονται στον παρόντα κανονισμό θα πρέπει επίσης να εφαρμόζονται από την ημερομηνία αυτή.  
            
            
               (15)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
               Αντικείμενο και πεδίο εφαρμογής
            
            
               Ο παρών κανονισμός θεσπίζει κανόνες για την ομοιόμορφη εφαρμογή της κατάλληλης συχνότητας των ελέγχων ταυτότητας και των φυσικών ελέγχων στα φορτία ζώων και αγαθών που αναφέρονται στο άρθρο 47 παράγραφος 1 στοιχεία α) και β) του κανονισμού (ΕΕ) 2017/625 και τα οποία πρόκειται να διατεθούν στην αγορά.
            
            
               Άρθρο 2
               Ορισμός
            
            
               Για τους σκοπούς του παρόντος κανονισμού ισχύουν οι ακόλουθοι ορισμοί: 
            
            
               1.«συχνότητα»: το ελάχιστο ποσοστό φορτίων ζώων και αγαθών που αναφέρονται στο άρθρο 1, που ορίζεται σύμφωνα με τον παρόντα κανονισμό, του αριθμού φορτίων που φθάνουν στον συνοριακό σταθμό ελέγχου κατά τη διάρκεια καθορισμένης περιόδου, για τα οποία πρέπει να διενεργούνται έλεγχοι ταυτότητας και φυσικοί έλεγχοι από τις αρμόδιες αρχές·
            
            
               2.«IMSOC»: το σύστημα διαχείρισης πληροφοριών για επίσημους ελέγχους που αναφέρεται στο άρθρο 131 του κανονισμού (ΕΕ) 2017/625.
            
            
               Άρθρο 3
               Επιλογή των φορτίων για φυσικούς ελέγχους
            
            
               1.Οι αρμόδιες αρχές επιλέγουν φορτία για φυσικούς ελέγχους σύμφωνα με την ακόλουθη διαδικασία:
            
            
               α)το φορτίο επιλέγεται τυχαία με αυτοματοποιημένο τρόπο από το IMSOC·
            
            
               β)η αρμόδια αρχή μπορεί να αποφασίσει να επιλέξει το φορτίο σύμφωνα με το στοιχείο α) ή να επιλέξει άλλο φορτίο της ίδιας κατηγορίας και καταγωγής των αγαθών.
            
            
               2.Για κάθε φορτίο που επιλέγεται για φυσικούς ελέγχους σύμφωνα με την παράγραφο 1 του παρόντος άρθρου, οι αρμόδιες αρχές διενεργούν τους ελέγχους ταυτότητας που αναφέρονται στο άρθρο 3 παράγραφος 1 του εκτελεστικού κανονισμού [C(2019)7002].
            
            
               Άρθρο 4
               Συχνότητα των ελέγχων ταυτότητας και των φυσικών ελέγχων
            
            
               1.Οι αρμόδιες αρχές διενεργούν ελέγχους ταυτότητας και φυσικούς ελέγχους σε φορτία ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων με τη συχνότητα που καθορίζεται σύμφωνα με το άρθρο 5.
            
            
               2.Για τις τρίτες χώρες που απαριθμούνται στο παράρτημα II και με τις οποίες η Ένωση έχει συνάψει συμφωνίες ισοδυναμίας διενεργούνται φυσικοί έλεγχοι σύμφωνα με τη συχνότητα που ορίζουν οι εν λόγω συμφωνίες.
            
            
               Άρθρο 5
               Καθορισμός και τροποποίηση της συχνότητας των ελέγχων ταυτότητας και των φυσικών ελέγχων που διενεργούνται σε ζώα, προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρα και σύνθετα προϊόντα
            
         
         
            
               1.Η βασική συχνότητα για τους ελέγχους ταυτότητας και τους φυσικούς ελέγχους στα φορτία ζώων και αγαθών που αναφέρονται στο άρθρο 1 καθορίζεται στο παράρτημα I του παρόντος κανονισμού, με βάση τις επιστημονικές αξιολογήσεις και τις πληροφορίες που αναφέρονται στο άρθρο 54 παράγραφος 3 πρώτο εδάφιο στοιχείο α) σημεία v) και vi) του κανονισμού (ΕΕ) 2017/625. 
            
            
               2.Η συχνότητα των φυσικών ελέγχων σε συγκεκριμένα αγαθά από συγκεκριμένη τρίτη χώρα μπορεί να αυξηθεί, όταν εντοπίζονται σοβαρές ελλείψεις με βάση:
            
            
               α)τις πληροφορίες που συλλέγει η Επιτροπή σύμφωνα με το άρθρο 125 παράγραφος 1 του κανονισμού (ΕΕ) 2017/625· ή 
            
            
               β)το αποτέλεσμα των ελέγχων που διενεργούν εμπειρογνώμονες της Επιτροπής σύμφωνα με το άρθρο 120 παράγραφος 1 του κανονισμού (ΕΕ) 2017/625.
            
            
               Στην περίπτωση αυτή, η συχνότητα που καθορίζεται σύμφωνα με την παράγραφο 1 αυξάνεται στην αμέσως υψηλότερη βασική συχνότητα που καθορίζεται στο παράρτημα Ι ή σε συχνότητα 50 %, όταν η συχνότητα που εφαρμόζεται για τη συγκεκριμένη κατηγορία αγαθών είναι ήδη 30 %.
            
            
               3.Η συχνότητα των φυσικών ελέγχων αυξάνεται από τη βασική συχνότητα που καθορίζεται σύμφωνα με την παράγραφο 1 στην αμέσως ανώτερη βασική συχνότητα που καθορίζεται στο παράρτημα Ι ή σε συχνότητα 50 %, εάν η συχνότητα που εφαρμόζεται στην ειδική κατηγορία αγαθών είναι ήδη 30 %, όταν τα στοιχεία και οι πληροφορίες που συλλέγονται μέσω του IMSOC υποδεικνύουν για συγκεκριμένα αγαθά από συγκεκριμένη τρίτη χώρα επίπεδο μη συμμόρφωσης όσον αφορά τους φυσικούς ελέγχους κατά τους τελευταίους 12 μήνες, για την ίδια κατηγορία αγαθών, που υπερβαίνει κατά 30 % το μέσο ποσοστό μη συμμόρφωσης για την ίδια κατηγορία αγαθών από όλες τις τρίτες χώρες. 
            
            
               4.Όταν δεν πληρούνται πλέον τα κριτήρια της παραγράφου 2 ή της παραγράφου 3, η συχνότητα μειώνεται στην αντίστοιχη βασική συχνότητα που ορίζεται στο παράρτημα Ι.
            
            
               5.Η Επιτροπή θέτει στη διάθεση των αρμόδιων αρχών και των υπευθύνων επιχειρήσεων μέσω του IMSOC τη συχνότητα που καθορίζεται σύμφωνα με το παρόν άρθρο. 
            
            
               Άρθρο 6
               Καταργήσεις
            
            
               Η απόφαση 94/360/ΕΚ καταργείται από τις 14 Δεκεμβρίου 2019.
            
            
               Άρθρο 7
               Έναρξη ισχύος και ημερομηνία εφαρμογής
            
            
               1.Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               2.Εφαρμόζεται από τις 14 Δεκεμβρίου 2019.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 25.11.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        ΕΕ L 95 της 7.4.2017, σ. 1. 
               
               
                  
                     (2)
                  
                        Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (ΕΕ L 150 της 14.6.2018, σ. 1).
               
               
                  
                     (3)
                  
                        Οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (ΕΕ L 268 της 24.9.1991, σ. 56).
               
               
                  
                     (4)
                  
                        Εκτελεστικός κανονισμός ... της Επιτροπής, της ..., για τη θέσπιση λεπτομερών κανόνων σχετικά με τις ενέργειες που πρέπει να πραγματοποιούνται κατά τη διάρκεια και μετά τη διενέργεια των ελέγχων εγγράφων, των ελέγχων ταυτότητας και των φυσικών ελέγχων σε ζώα και αγαθά που υπόκεινται σε επίσημους ελέγχους σε συνοριακούς σταθμούς ελέγχου (ΕΕ L ... της ..., σ. ...).
               
               
                  
                     (5)
                  
                        Απόφαση 94/360/ΕΚ της Επιτροπής, της 20ής Μαΐου 1994, περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες δυνάμει της οδηγίας 90/675/ΕΟΚ του Συμβουλίου (ΕΕ L 158 της 25.6.1994, σ. 41).
               
            
      
    ---documentbreak--- 
      
         
         
            
               EL
            
            
               ΠΑΡΑΡΤΗΜΑΤΑ
            
            
               Παράρτημα I
            
            
               Κριτήρια αναφοράς για τον καθορισμό βασικής συχνότητας για τους ελέγχους ταυτότητας και τους φυσικούς ελέγχους των φορτίων ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων
            
            
                     
                        Κριτήρια αναφοράς για τον καθορισμό της βασικής συχνότητας για τους ελέγχους ταυτότητας και τους φυσικούς ελέγχους
                     
                  
                  
                     
                        Βασική συχνότητα που ισχύει για 
                     
                  
               
                     
                        Κατηγορία κινδύνου
                     
                  
                  
                     
                        Κατηγορία ζώων και αγαθών*
                     
                  
                  
                     
                        ελέγχους ταυτότητας
                     
                  
                  
                     
                        φυσικούς ελέγχους
                     
                  
               
                     
                        I
                     
                  
                  
                     
                        Ζώα 
                     
                  
                  
                     
                        100 %
                     
                  
                  
                     
                        100 %
                     
                  
               
                     
                        II
                     
                  
                  
                     
                        - Κιμάδες, μηχανικώς διαχωρισμένο κρέας και παρασκευάσματα κρέατος για ανθρώπινη κατανάλωση (AK)
                     
                     
                        - Κρέας πουλερικών για ΑΚ
                     
                     
                        - Κρέας κουνελιών, κρέας θηραμάτων και προϊόντα με βάση το κρέας τους για ΑΚ
                     
                     
                        - Αυγά για ΑΚ 
                     
                     
                        - Προϊόντα αυγών για ΑΚ, που διατηρούνται σε θερμοκρασίες κατάψυξης ή ψύξης
                     
                     
                        - Γάλα για ΑΚ 
                     
                     
                        - Γαλακτοκομικά προϊόντα και προϊόντα με βάση το πρωτόγαλα για ΑΚ, που διατηρούνται σε θερμοκρασίες κατάψυξης ή ψύξης
                     
                     
                        - Αλιευτικά προϊόντα υδατοκαλλιέργειας και δίθυρα μαλάκια για ΑΚ, τα οποία δεν είναι σε ερμητικά σφραγισμένα δοχεία που προορίζονται να τα σταθεροποιήσουν σε θερμοκρασία περιβάλλοντος
                     
                     
                        - Ζωικά υποπροϊόντα και παράγωγα προϊόντα, για τη σίτιση εκτρεφόμενων ζώων 
                     
                  
                  
                     
                        100 %
                     
                  
                  
                     
                        30 %
                     
                  
               
                     
                        III
                     
                  
                  
                     
                        - Κρέας εκτός από το κρέας που αναφέρεται στην κατηγορία II, και προϊόντα τέτοιου κρέατος, για ΑΚ
                     
                     
                        - Τετηγμένο ζωικό λίπος και κατάλοιπα τήξης λιπών για ΑΚ 
                     
                     
                        - Προϊόντα με βάση το κρέας πουλερικών για ΑΚ
                     
                     
                        - Προϊόντα αυγών για ΑΚ, εκτός εκείνων που αναφέρονται στην κατηγορία II
                     
                     
                        - Γαλακτοκομικά προϊόντα και προϊόντα με βάση το πρωτόγαλα για ΑΚ, εκτός εκείνων που αναφέρονται στην κατηγορία II
                     
                     
                        - Αλιευτικά προϊόντα εκτός εκείνων που αναφέρονται στην κατηγορία II
                     
                     
                        - Μέλι και άλλα προϊόντα μελισσοκομίας για ΑΚ 
                     
                     
                        - Σύνθετα προϊόντα 
                     
                     
                        - Αυγά επώασης
                     
                     
                        - Οργανικά λιπάσματα και βελτιωτικά εδάφους, προερχόμενα από ζωικά υποπροϊόντα
                     
                     
                        - Βατραχοπόδαρα και σαλιγκάρια για ΑΚ
                     
                     
                        - Έντομα για ΑΚ
                     
                  
                  
                     
                        100 %
                     
                  
                  
                     
                        15 %
                     
                  
               
                     
                        IV
                     
                  
                  
                     
                        - Ζελατίνη και κολλαγόνο για ΑΚ
                     
                     
                        - Έντερα
                     
                     
                        - Σπέρμα και έμβρυα
                     
                     
                        - Ζωικά υποπροϊόντα και παράγωγα προϊόντα, εκτός εκείνων που αναφέρονται στην κατηγορία II και στην κατηγορία III
                     
                  
                  
                     
                        100 %
                     
                  
                  
                     
                        5 %
                     
                  
               
                     
                        V
                     
                  
                  
                     
                        - Ιδιαιτέρως εξευγενισμένα προϊόντα για ΑΚ
                     
                     
                        - Σανός και άχυρα
                     
                     
                        - Άλλα αγαθά πλην εκείνων που αναφέρονται στην κατηγορία II, την κατηγορία III και την κατηγορία IV
                     
                  
                  
                     
                        100 %
                     
                  
                  
                     
                        1 %
                     
                  
               
               * Η συχνότητα για τους φυσικούς ελέγχους των φορτίων εμπορικών δειγμάτων θα πρέπει να είναι σύμφωνη με την περιγραφή των κατηγοριών αγαθών που προβλέπονται στο παρόν παράρτημα.
            
            
               Παράρτημα II
            
            
               Πίνακας ορισμένων τρίτων χωρών που αναφέρονται στο άρθρο 4 παράγραφος 2 και της συχνότητας των φυσικών ελέγχων
            
            
               1.Νέα Ζηλανδία
            
            
               Στην περίπτωση της Νέας Ζηλανδίας, οι συχνότητες είναι εκείνες που προβλέπονται στη συμφωνία η οποία εγκρίθηκε με την απόφαση 97/132/ΕΚ του Συμβουλίου
                  1
                υπό μορφή ανταλλαγής επιστολών σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων. 
            
            
               2.Καναδάς
            
            
               Στην περίπτωση του Καναδά, οι συχνότητες είναι εκείνες που προβλέπονται στο παράρτημα VIII της συμφωνίας που εγκρίθηκε με την απόφαση 1999/201/ΕΚ του Συμβουλίου
                  2
               .
            
            
               3.Χιλή
            
            
               Στην περίπτωση της Χιλής, οι συχνότητες είναι εκείνες που προβλέπονται στη συμφωνία για τα μέτρα υγειονομικής και φυτοϋγειονομικής προστασίας που ισχύει για το εμπόριο ζώων και ζωικών προϊόντων, φυτών, φυτικών προϊόντων και άλλων αγαθών και για την καλή μεταχείριση των ζώων που ορίζεται στο παράρτημα IV της συμφωνίας σύνδεσης, η οποία εγκρίθηκε με την απόφαση 2002/979/ΕΚ του Συμβουλίου
                  3
               .
            
            
         
         
            
                  
                     (1)
                  
                  
                        
                     
                        Απόφαση 97/132/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων 
                     
                     (ΕΕ L 57 της 26.2.1997, σ. 4).
                  
               
               
                  
                     (2)
                  
                  
                        
                     
                        Απόφαση 1999/201/ΕΚ του Συμβουλίου, της 14ης Δεκεμβρίου 1998, για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων
                     
                      (ΕΕ L 71 της 18.3.1999, σ. 1).
                  
               
               
                  
                     (3)
                  
                  
                        
                     
                        Απόφαση 2002/979/ΕΚ του Συμβουλίου, της 18ης Νοεμβρίου 2002, για την υπογραφή και την προσωρινή εφαρμογή ορισμένων διατάξεων συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου
                     
                      (ΕΕ L 352 της 30.12.2002, σ. 1).